|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus.**Jei galite, sutvarkykite. |

Saulės energijos potencialas Europoje
Saulės energijos pasiskirstymas Lietuvoje.
**Saulės energetika Lietuvoje** per 2013 m. pagamino apie 45 GWh arba 1,3% visos šalyje pagamintos elektros energijos. 2013 m. pabaigoje šalyje veikė apie 1852 saulės energijos jėgainių, tiekiančių elektrą bendrovei LESTO. Bendra instaliuota galia apie 61 MW. Taip pat dalis pavienių ūkininkų saulės energiją gaminasi savo reikmėms.

Potencialas
-----------

Lietuva yra tarp nuo 54 iki 56 laipsnių šiaurės platumos. Saulės spindulinės energijos įvairiose Lietuvos vietovėse į horizontalaus paviršiaus kvadratinį metrą patenka nuo 926 kWh/m² per metus Biržuose iki 1042 kWh/m² per metus Nidoje.

Vidutiniškai per metus Lietuvos žemės paviršių pasiekia 6,54×1013 kWh, į 1 m² per metus – 1000 kWh, per parą birželio mėnesį – 5,8 kWh, o sausį – tik 0,55 kWh energijos. Techninis ekonominis saulės energijos potencialas karštam vandeniui gaminti turėtų siekti 0,5 TWh, o pasyviam patalpų šildymui – 1,25 TWh.

Didžiausios elektrinės
----------------------

Didžiausios saulės elektrinės Lietuvoje: 

* Green Genius saulės elektrinė Daušiškiuose (4,98 MW) /
* Green Genius saulės elektrinė Žeimiuose (4,19 MW) /
* Ignitis saulės elektrinė Obeniuose (4,00 MW)
* SOLARBANK ir SoliTek saulės elektrinė Grikapalyje (3,3 MW) /
* Sitkūnų saulės energijos parkas (2,56 MW, 10.666 saulės moduliai)
* Saulės grąža saulės elektrinė Kuršėnuose (2,50 MW)
* Brizgų saulės fotoelektrinių parkas (1,99 MW)
* Daušiškių saulės fotoelektrinių parkas (1,96 MW)
* „Solar LT" saulės elektrinė (1,48 MW)
* „Retal Lithuania" saulės elektrinė ant stogo (1,4 MW)
* „Skuba" saulės elektrinės ant įmonės pastatų (1,4 МW)/
* „Švyturys-Utenos alus" saulės elektrinė ant stogo (1 MW)
* Solet Technics saulės elektrinė "Vytis", Molėtuose (1,05 MW)
* Benaičių saulės elektrinė (0,99 MW)
* Bražuolės Fotovoltinė saulės elektrinė (0,99 MW)
* Trakiuose (940 kW, 4000 saulės kolektorių 3,5 ha plote)
* Juozapavoje (995 kW, 4234 saulės moduliai 4,1 ha plote).

2011 m. Kruonio hidroakumuliacinė elektrinė pradėjo eksploatuoti didžiausią Lietuvoje saulės energijos sistemą, kuri tikimasi per metus sukurs 70 MWh energijos.

Iki 2026 m. bus užbaigta didžiausia saulės jėgainių ferma Lietuvoje - 252 MW galios Jonavos saulės jėgainių parkas.

Saulės energijos teisė
----------------------

*Pagrindinis straipsnis – Saulės energetikos teisė*.
Lietuvoje saulės energijos ūkį reglamentuoja Lietuvos Respublikos atsinaujinančių išteklių energetikos įstatymas, kurio uždavinys saulės elektros energetikos sektoriuje iki 2020 m. padidinti iki 10 MW saulės šviesos energijos elektrinių išgaunamos energijos. Pasiekus 10 MW saulės šviesos energijos elektrinių įrengtąją galią, Vyriausybė parengia ir patvirtina tolesnės saulės šviesos energijos elektrinių plėtros tvarkos aprašą. Mažesnės kaip 30 kW įrengtosios galios saulės šviesos energijos elektrinėms, saulės šilumos energijos kolektoriams taikomi supaprastinti reikalavimai. Nustatyta tvarka atestuojami saulės šviesos ir saulės šilumos energijos gamybos įrenginius montuojantys specialistai.

Išnašos
-------

1. ↑  „Ataskaitos apie elektros energiją, kurios gamybai naudojami atsinaujinantys energijos ištekliai". www.litgrid.eu. 2013-10-21. Suarchyvuotas originalas 2020-04-27. Nuoroda tikrinta 2013-10-21.
2. ↑  „Ataskaitos apie elektros energiją, kurios gamybai naudojami atsinaujinantys energijos ištekliai". www.litgrid.eu. 2013-10-21. Suarchyvuotas originalas 2020-04-27. Nuoroda tikrinta 2013-10-21.
3. ↑  „Suvilioti dosnių išmokų puolė statyti saulės jėgaines". delfi.lt. 2012-06-04. Nuoroda tikrinta 2012-06-10.
4. ↑  „Įgyvendinti projektai". renvia.lt. 2012-12-31. Suarchyvuotas originalas 2013-09-12. Nuoroda tikrinta 2013-08-29.
5. 1 2  „Retail". vz.lt. 2018-07-18. Nuoroda tikrinta 2019-11-21.[neveikianti nuoroda]
6. ↑  „Renerga". renerga.lt. 2012-12-31. Nuoroda tikrinta 2013-08-29.
7. ↑  „Pradėjo veikti didžiausios saulės elektrinės". *delfi.lt*. Delfi. 2012-09-26. Nuoroda tikrinta 2024-03-12.
8. ↑  „Pradėta eksploatuoti didžiausia saulės energijos sistema". *delfi.lt*. Delfi. 2011-07-04. Nuoroda tikrinta 2024-03-12.
9. ↑  Maikštėnas: 252 MW saulės parkas Jonavos rajone bus baigtas metais vėliau